ભરૂચ શહેર જિલ્લામાં ચોમાસાની સિઝન વચ્ચે આજે શુક્રવારે ઉનાળાની ગરમીનો અહેસાસ થયો હતો. છેલ્લાં એક સપ્તાહથી પંથકમાં 30 ડિગ્રીની આસપાસ તાપમાનનો પારો રહ્યો છે. ત્યારે આજે શુક્રવારે તાપમાનનો પારો 32 ડિગ્રી જેટલો નોંધાયો હતો. એક જ દિવસમાં તાપમાનમાં બે ડિગ્રીનો વધારો થતાં શહેરી વિસ્તારોમાં લોકો ગરમીથી પરેશાન થઇ ગયાં હતાં. ચોમાસામાં પણ ઉનાળાની ગરમી જેવો અહેસાસ થઇ રહ્યો હતો. બીજી તરફ ખેડૂતો સારો તડકો પડ્યો હોવાથી રાહત અનુભવી રહ્યાં છે.